Dirty Loops

Dirty Loops on Rootsist Stockholmist pärit ansambel, kuhu kuuluvad Jonah Nilsson (laul ja klaver), Henrik Linder (basskitarr) ja Aron Mellergård (trummid). Nende arranžeeringud võtavad šnitti džässist ja jazz-fusion'ist, gospelist, funkist, elektronicast, popist ja diskost. Nad on tuntud oma jazz-fusioni abil reharmoniseeritud poplaulude kaveritega, lugudest nagu Justin Bieberi "Baby", Adele'i "Rolling in the Deep" ja Avicii "Wake Me Up". Samuti esitasid nad Samsungile 2016. aastal oma versiooni loost "Over the Horizon". Kõik kolm bändi liiget õppisid koos Södra Latini koolis. Nilsson õppis klassikalist muusikateooriat, Linder ja Mellergårdh aga džässi. Pärast gümnaasiumi õppisid nad koos Stockholmi Kuninglikus Muusikakõrgkoolis. Jonah Nilsson on muusikat õppinud ka Stockholmi Beteli kolledžis. Henrik Linder käis lapsena Adolf Fredriku muusikakoolis. Henrik Linder alustas oma muusikukarjääri nelja-aastaselt klaveril ja liikus 13-aastaselt basskitarrile. Jonah Nilsson hakkas samuti juba lapsepõlves laulma, ja tema vanemad laulsid Stockholmi Katarina kiriku kooris. 11-aastaselt hakkas ta klaverit mängima. Ta esines lauljana ja mängis klaverit Danny Saucedo turneel aastal 2005, samal aastal, kui Danny debüteeris telesaates Rootsi Iidol. Bänd asutati 2008. aastal ja esimene lugu avaldati YouTube'is aastal 2010. 2011. aasta veebruaris sõlmisid nad halduslepingu produtsendi ja laulukirjutaja Andreas Carlssoniga. 3. septembril 2011. a mängis bänd Danny Saucedoga Aftonbladeti muusikaligalal "Rockbjörnen". Andreas Carlsson on esikohale seadnud bändi kaubamärgi arendamise. Ennekõike on ta soovitanud neil olla ettevaatlik selle suhtes, mida nad internetti üles laadivad ja avaldavad. Nad on esinenud mitmes teleintervjuus ja 2015. aastal esinesid nad Rootsi "Melodifestivaleni" vaheklipis, kus esitasid Sanna Nielseni 2014. aasta võiduloo "Undo". Andreas Carlsson on aidanud ansamblil saada ülemaailmne plaadileping. 2012. aastal reisis bänd USA-sse, et kohtuda mitme suurema muusikaprofiiliga, teiste hulgas laulja Brian McKnighti, trummar Simon Phillipsi ja bassist Nathan Eastiga. Lõpuks sõlmisid nad plaadilepingu maailmakuulsa muusikaprodutsendi ja plaadifirmade juhi David Fosteri ning Universal Musicu tütarettevõttega Verve. Debüütalbum "Loopified" ilmus 16. aprillil 2014 Jaapanis, 19. mail Suurbritannias ja 19. augustil USA-s. Seistes silmitsi loominguliste erinevustega teise albumi varase tootmise ajal tekkinud, teatas grupp, et nad jäävad vaheajale ja järgivad oma isiklikke huve. 26. detsembril 2018 postitasid nad oma Instagrami vihje oma teise albumi valmimise poole, tähistades nende vaheaja lõppu. [1] Nende teise albumi esimene singel ilmus 20. mail 2019 ning album ilmus 2020. aasta 18. novembril. 2012. aasta lõpus toetas bänd David Fosteri ja Andreas Carlssoni turneed Jaapanis, Hiinas, Indoneesias, Singapuris ja Tais "David Fosteri ja sõprade turneel". Nad mängisid turnee ajal kümnetele tuhandetele kuulajatele. turnee üks tipphetki oli Jonahi ja Chaka Khani duett. Bänd oli USA bändile Maroon 5 soojenduseninejaks nende ülemaailmse kontsertreisi Maroon V Touri Aasia ja Okeaania harude ajal. Turnee kuulutati välja 2. septembril 2014 ja see algas 16. veebruaril 2015. See toimus Põhja-Ameerikas, Euroopas, Aafrikas, Aasias ja Okeaanias kuni 2015. aasta oktoobrini. Jonah' muusikaline teekond algas, kui ta laulis Stockholmi Katarina kiriku kooris, vanemate juhatamisel vaid üheaastaselt. Samuti alustas ta kontrabassi õpinguid kaheksa-aastaselt, kuid läks 11-aastaselt kiiresti üle klassikalisele klaverile, inspireerituna tema ühest lemmikteosest: Chopini Fantasie Impromptu C#-mollis. Viimasel aastal keskkoolis vahetas ta klassikalise klaveri džässklaveri vastu. Ta on käinud paljudes muusikakoolides, sealhulgas Södra Latin, Adolf Fredriku muusikakool, Beteli kolledž ja Stockholmi Kuninglik Muusikaakadeemia. 17-aastaselt tegi ta koos Arvid Svenungssoniga piiblipõhise muusikali, mille keskmes oli tegelane Job. Ta kohtus Aron Mellergårdiga ja kirjutas koos groovy funki stiilis lugusid, mis olid inspireeritud 1980. aastate muusikast ja bändidest nagu Toto. Hiljem liitus ta Danny Saucedo turneega taustvokalisti ja klahvpillimängijana. Tema laulukirjutamise ja muusikaproduktsiooni oskused äratasid paljudes huvi, sealhulgas ka ansambli Ace of Base endises liikmes Jenny Berggrenis. Henrik Linder on sündinud Rootsis ja alustas klaverit 4-aastaselt. Üles kasvades kuulas ta muusikat, mida kuulas tema vanem õde, sealhulgas artiste nagu Soundgarden, kuna talle meeldis, kui bänd kasutas oma lugudes paarituid taktimõõte. Kui ta oli umbes 12-aastane, ütles tüdruk, kellest ta sisse võetud oli, et basskitarr on "seksikaim instrument". 13-aastaselt läks Linder üle basskitarrile. Üks tema esimesi lapsepõlveiidoleid oli Flea Red Hot Chili Peppersist pärast bändi loo "Airplane" kuulamist albumilt "One Hot Minute" . Lisaks avastas Linder hiljem sellised ansamblid nagu The Brecker Brothers ja Tribal Tech, kus bassi mängis Gary Willis. Gary Willisest sai tema üks suurimaid mõjutajaid. Linder hakkas tunde võtma ka kohaliku Rootsi bassimängija Robert Sudini juures. 16-aastaselt oli Linder juba hõivatud Stockholmi stuudiomuusik ja mängis paljude erinevate bändidega. Linder lõpetas Södra keskkooli ja õppis Rootsi Kuninglikus Muusikaakadeemias džässi. Õppimise ajal tegi ta koostööd oma lapsepõlvesõbra ja trummari Aron Mellergårdhiga. Kuningliku Muusikaakadeemia klassikaaslastena harjutasid ja jämmisid nad koos nii palju kui võimalik. Hiljem tegid Mellergårdh ja Linder koostööd teise klassikaaslase ja lapsepõlvesõbraga, pianisti ja vokalisti Jonah Nilssoniga. See viis lõpuks Dirty Loopsi loomiseni 2008. aastal. Aron Mellergård kasvas üles Rootsis Gislavedis, kus tema musikaalne pere inspireeris teda trummimängu õppima. Ta kohtus tulevaste Dirty Loopsi bändikaaslaste Jonah Nilssoni ja Henrik Linderiga Södra Latini keskkoolis. Seejärel õppis ta Stockholmi Kuninglikus Muusikakolledžis, enne kui pühendus Dirty Loopsile. 2014 - "Loopified" 2020 - "Phoenix" https://news.samsung.com/global/behind-the-scenes-with-dirty-loops-over-the-horizon "Dirty Loops: how funk fusion covers led to international acclaim". "Arhiivikoopia". Originaali arhiivikoopia seisuga 23. juuli 2021. Vaadatud 23. juulil 2021.{{netiviide}}: CS1 hooldus: arhiivikoopia kasutusel pealkirjana (link) https://www.instagram.com/p/Bw96SBDHB4K/ Raguraman, Anjali. "Dirty Loops trio a product of Swedish system". The Straits Times. SPH Digital News. Vaadatud 23. novembril 2016. "Dirty Loops". TasteKid. TasteKid. Vaadatud 24. novembril 2016.[alaline kõdulink] "Jonah Nilsson (Dirty Loops) fan page". Facebook. Vaadatud 22. novembril 2016. "Jenny Berggren "My Story"". Ace of Base. Ace of Base. Vaadatud 24. novembril 2016. "Dirty Loops trio a product of Swedish system". The Straits Times (inglise). 23. september 2015. BassPlayer.com, Electric & Acoustic Bass Gear, Lessons, News, Video, Tabs and Chords -. "Dirty Loops' Henrik Linder to Appear at BPL!". BassPlayer.com, Electric & Acoustic Bass Gear, Lessons, News, Video, Tabs and Chords -. "Reharm Phenom: Henrik Linder of Dirty Loops". "Dirty Loops Website/". www.dirty-loops.com. Originaali arhiivikoopia seisuga 23. juuli 2021. Vaadatud 23. juulil 2021. "Exclusive: Listen to Dirty Loops' Debut Album 'Loopified'". Billboard. "Pop With a Twist: An Exclusive Interview with Henrik Linder of Dirty Loops". No Treble. https://web.archive.org/web/20190403023639/https://sabian.com/en/artist/aron-mellergardh. Sabian, "Aron Mellergardh Biography", www.sabian.com, May 8, 2017. Ansambli koduleht